ნოელ გალაგერი
ნოელ ტომას დევიდ გალაგერი (ინგლ. Noel Thomas David Gallagher; დ. 29 მაისი, 1967) — ინგლისელი მუსიკოსი, უფრო მეტად ცნობილი, როგორც ჯგუფ Oasis-ის ყოფილი წევრი. იგი არის Oasis-ის სიმღერების დიდი ნაწილის თანაავტორი. ჯგუფის 2009 წელს დაშლის შემდეგ მან საკუთარი სოლო-კარიერა დაიწყო. მისი პირველი სტუდიური სოლო ალბომი, Noel Gallagher's High Flying Birds, გამოიცა 2011 წლის 17 ოქტომბერს.